CELEX: 62012CA0059
Language: et
Date: 2013-10-03 00:00:00
Title: Kohtuasi C-59/12: Euroopa Kohtu (esimene koda) 3. oktoobri 2013 . aasta otsus (Bundesgerichtshof — Saksamaa eelotsusetaotlus) — BKK Mobil Oil Körperschaft des öffentlichen Rechts versus Zentrale zur Bekämpfung unlauteren Wettbewerbs eV (Direktiiv 2005/29/EÜ — Ebaausad kaubandustavad — Kohaldamisala — Eksitav teave, mida levitab riiklikku ravikindlustussüsteemi kuuluv haigekassa — Avalik-õigusliku asutusena asutatud haigekassa)

23.11.2013   
            
            
               ET
            
            
               Euroopa Liidu Teataja
            
            
               C 344/20
            
         Euroopa Kohtu (esimene koda) 3. oktoobri 2013. aasta otsus (Bundesgerichtshof — Saksamaa eelotsusetaotlus) — BKK Mobil Oil Körperschaft des öffentlichen Rechts versus Zentrale zur Bekämpfung unlauteren Wettbewerbs eV
   (Kohtuasi C-59/12) (1)
   
   (Direktiiv 2005/29/EÜ - Ebaausad kaubandustavad - Kohaldamisala - Eksitav teave, mida levitab riiklikku ravikindlustussüsteemi kuuluv haigekassa - Avalik-õigusliku asutusena asutatud haigekassa)
   2013/C 344/34
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja: BKK Mobil Oil Körperschaft des öffentlichen Rechts
   
      Kostja: Zentrale zur Bekämpfung unlauteren Wettbewerbs eV
   
      Ese
   
   Eelotsusetaotlus — Bundesgerichtshof — Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv) (ELT L 149, lk 22) artikli 3 lõike 1 koostoimes sama direktiivi artikli 2 punktiga d tõlgendamine — Kohaldamisala — Mõisted „kaubandustavad” ja „ettevõtja” — Riikliku haigekassa reklaam, mis sisaldab eksitavat teavet selle kohta, millised ebasoodsamad tingimused kaasnevad tema liikmetele, kui nad vahetavad haigekassat
   
      Resolutsioon
   
   Euroopa Parlamendi ja nõukogu 11. mai 2005. aasta direktiivi 2005/29/EÜ (mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv) tuleb tõlgendada nii, et üldhuviteenust osutav avalik-õiguslik asutus, kes haldab riiklikku ravikindlustussüsteemi, jääb selle direktiivi isikulisse kohaldamisalasse.
   
      (1)  ELT C 138, 12.5.2012.